stanford-oval/wikipedia huggingface dataset:
Iglooghost

| Iglooghost |
| --- | --- |

Henkilötiedot
Koko nimi:  Seamus Malliagh
Syntynyt: 1997
Ammatti:  tuottaja, muusikko
Muusikko
Laulukielet:  englanti
Aktiivisena:  2014-
Tyylilajit:  wonky, IDM, hip hop
Levy-yhtiöt:  Brainfeeder, Ninja Tune
  [ Muokkaa Wikidatassa ] [ ohje ]  
Iglooghost, oikealta nimeltään Seamus Malliagh (s. 1997) on irlantilainen elektronisen musiikin tuottaja, joka sai merkittävästi huomiota vuoden 2017 Neo Wax Bloom -albumillaan. Hänen musiikkinsa on tyyliltään maksimalistista ja albuminsa kertoo tarinan kahdesta silmämunasta, jotka seikkailevat Mamu - mielikuvitusmaailmassa.
Iglooghost on tuottanut hip-hop artisti Milon esikoisalbumin, A Toothpaste Suburb kokonaan.
Diskografia > Albumit

Treetunnels (2014)
Neo Wax Bloom (2017)
Diskografia > EP:t

Chinese Nu Yr (2015)
Places U Hide... (Sketches) (2015)
Little Grids (2016)
Snoring (Music to Sleep To) (2016)
Steel Mogu (2018)
Clear Tamei (2018)
Diskografia > Singlet

Ice Face (mukana Mr. Yote) (2015)
Peanut Choker (2016)
Solar Blade (2017)
Niteracer (2018)
Clear Tamei (2018)
International Air Show

International Air Show:t ovat kansainvälisiä ilmailunäytöksiä, joita järjestetään yleensä kesäisin eri maissa siviili-, mutta myös sotilaslentokoneiden esittelemiseksi sidosryhmille ja yleisölle. Suurimpia ilmailunäytöksiä kutsutaan myös ilmailumessuiksi. Tunnetuimpiin Euroopassa järjestettäviin kansainvälisiin ilmailumessuihin kuuluvat brittiläiset Farnboroughn ja ranskalaiset Pariisin ilmailumessut.
Suomen vuoden 2005 ilmailunäytösten päätapahtuma oli 1. - 3. heinäkuuta järjestetty Lappeenranta International Air Show. Se järjestettiin edellisen kerran 1999. Vuosittain Suomessa toistuva ilmailunäytös on Lentäjien juhannus.
Aiheesta muualla

International Paris Air Show (englanniksi, ranskaksi)
Farnborough International Airshow (Arkistoitu – Internet Archive) (englanniksi)
Västervik (Vaasa)

| Västervik |
| --- | --- |
 Kaupungin kartta, jossa Västervik korostettuna.
Kaupunki:  Vaasa
Suurpiiri:  Gerbyn suuralue
Kaupunginosa nro:  23
Väkiluku:  774 (1.1.2015)
Västervik (ruots. Västervik) on kaupunginosa Vaasassa.
Västervikissä sijaitsee Villa Strömsö, jossa kuvataan televisiosarjaa Strömsö, sekä venesatama. Se on Gerbyn vieressä olevaa omakotialuetta. Alue on siitä erikoinen, että lähes joka viides vaasalainen asuu Gerby–Västervik-alueella, mutta alueella ei juurikaan ole työpaikkoja.
Itse Västervikin kylän asukasluku vuonna 2013 oli noin 700.
Iris Olsson

Iris Olsson (s. 1981) on suomalainen elokuvaohjaaja ja dokumentaristi, joka on valmistunut elokuvaohjaajaksi Taideteollisesta korkeakoulusta.
Olsson on ohjannut muun muassa dokumentit Kesän lapsi, Unien välissä ja Sydämeni taakka sekä useita televisiosarjoja. Olssonin elokuvat sijoittuvat pääsääntöisesti Venäjälle ja Afrikkaan. Olsson on palkittu muun muassa Tampereen elokuvajuhlilla, Tromso Palm -palkinnolla, President's Awardilla, Venla-palkinnoilla. Hän on myös ollut European Film Awards -ehdokas. Olsson toimi vuosina 2016–2018 DocPoint-dokumenttielokuvafestivaalin taiteellisena johtajana.
Iris Olssonin isä on elokuvaohjaaja Claes Olsson.
Human Nature

Human Nature voi tarkoittaa ainakin seuraavia:
Human Nature – luonnon pikku oikkuja, Michel Gondryn ohjaama elokuva vuodelta 2001
”Human Nature”, Michael Jacksonin kappale vuoden 1982 albumilta Thriller
”Human Nature”, Madonnan kappale vuoden 1994 albumilta Bedtime Stories
Human. :II: Nature., Nightwishin albumi vuodelta 2020.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Human Nature”, voi hakea sivunnimihaulla, laajalla sivunnimihaulla tai tekstihaulla.
William Nordhaus

| William Nordhaus |
| --- | --- |
 William Nordhaus vuonna 2018.
Henkilötiedot
Koko nimi:  William Dawbney Nordhaus
Syntynyt: 31. toukokuuta 1941 Albuquerque, New Mexico, Yhdysvallat
Kansalaisuus:  yhdysvaltalainen
Koulutus ja ura
Väitöstyön ohjaaja:  Robert Solow
Tutkimusalue:  taloustiede
Palkinnot:   Nobelin taloustieteen palkinto (2018)
Aiheesta muualla
economics.yale.edu/people/william-d-nordhaus
William Dawbney Nordhaus (s. 31. toukokuuta 1941 Albuquerque, New Mexico, Yhdysvallat) on yhdysvaltalainen taloustieteilijä ja oppiaineen professori Yalen yliopistossa. Hän on tullut tunnetuksi ilmastonmuutoksen torjumiseen tähtäävän talouspolitiikan tutkimuksesta, ja hän sai tutkimuksensa ansiosta Nobelin taloustieteen palkinnon yhdessä Paul Romerin kanssa vuonna 2018.
Julkaisuja

Nordhaus, William: An Economic Theory of Technological Change. American Economic Review, Papers and Procedings, 1969.
Nordhaus, William: The Optimal Life of a Patent: Reply. American Economic Review, 1972.
Nordhaus, William: A Sceptical Note on the Theory of Induced Innovation. Quarterly Journal of Economics, 1973.
Nordhaus, William: Resources as a Constraint on Growth. American Economic Review, 1974, nro 2.
Nordhaus, William: The Political Business Cycle. Review of Economic Studies, 1975.
Nordhaus, William: Economic Growth and Climate: The Case of Carbon Dioxide. American Economic Review, 1977.
Nordhaus, William: How Fast Should We Graze the Global Commons?. American Economic Review, 1982, nro 2.
Nordhaus, William: A Sketch of the Economics of Greenhouse Effects. American Economic Review, 1991, s. 920–937.
Nordhaus, William: Rolling the 'DICE': An Optimal Transition Path for Controlling Greenhouse Gases. Resource and Energy Economics, 1993, s. 27–50.
Mendehlson, Robert, William Nordhaus ja Dai Gee Shaw: The Impact of Climate on Agriculture: A Ricardian Analysis. American Economic Review, 1994.
Internapoli Calcio

Internapoli Calcio on italialainen jalkapalloseura, joka pelaa Eccellenza Campania -sarjassa Italian viidenneksi korkeimmalla sarjatasolla. Se on perustettu vuonna 1964. Joukkue pelaa kotiottelunsa Arturo Collana -stadionilla, jolle mahtuu 12 000 katsojaa.
Internapoli Calcio nousi 1967 Serie C -sarjaan, josta se putosi neljä vuotta myöhemmin. Diego Maradonan poika Diego Sinagra pelasi joukkueessa kaudella 2006.
Aiheesta muualla

Kotisivu
International Academy of Astronautics

| International Academy of Astronautics |
| --- | --- |
Perustettu:  16. elokuuta 1960
Infobox OKNimi-testi OK: 
International Academy of Astronautics (IAA) on kansainvälinen avaruusalan yhdistys. Se perustettiin Tukholmassa 16. elokuuta 1960. IAA promovoi rauhanomaista avaruustoimintaa.
Alkuvuosina yhdistyksen puheenjohtaja oli yhdysvaltalainen professori Theodore von Kármán. Vuonna 2010 puheenjohtajana toimii intialainen G. Madhavan Nair. Hän on ensimmäinen ei-yhdysvaltalainen puheenjohtaja.
IAA julkaisee Acta Astonautica-lehteä.
Aiheesta muualla

Official site
Acta Astronautica (Arkistoitu – Internet Archive)
Wasa Express

Wasa Express voi tarkoittaa seuraavia asioita:
Laivoja:
M/S Al Anoud, toimi Wasa Express -nimellä vuosina 1964–1975.
M/S Ionian Spirit, toimi Wasa Express -nimellä vuosina 1976–1983 ja 1984–1988.
M/S Viking 1, toimi Wasa Express -nimellä vuosina 1983–1984.
M/S Wasa Express, toiminut Wasa Express -nimellä vuonna 1997 sekä vuodesta 2012 lähtien.
Muuta:
Wasa Express, ruotsalainen jazzrock-yhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Wasa Express”, voi hakea sivunnimihaulla, laajalla sivunnimihaulla tai tekstihaulla.
Wilhelm von Leeb

| Wilhelm von Leeb |
| --- | --- |
 Wilhelm von Leeb
Henkilötiedot
Syntynyt: 5. syyskuuta 1876  Landsberg am Lech, Baijeri, Saksa
Kuollut: 29. huhtikuuta 1956 (79 vuotta)  Füssen, Saksa
Sotilashenkilö
Palvelusmaa(t):   Saksan keisarikunta  Weimarin tasavalta  Natsi-Saksa
Palvelusvuodet:  1895–1938, 1939–1942
Taistelut ja sodat:  Ensimmäinen maailmansota  Toinen maailmansota
Sotilasarvo:  
Kunniamerkit:  Rautaristin ritariristi
 Nimikirjoitus
Wilhelm Ritter von Leeb  (5. syyskuuta 1876 Landsberg am Lech – 29. huhtikuuta 1956 Füssen) oli saksalainen toisessa maailmansodassa palvellut sotamarsalkka.
Syntymästä toiseen maailmansotaan

Wilhelm Leeb syntyi Lechissä, Baijerissa. Hän liittyi Baijerin armeijaan 1895 ja kohosi upseeriksi. Aluksi hän toimi tykistössä, myöhemmin hän palveli Kiinassa Boksarikapinan aikoihin. Vuodest 1907–1909 hän toimi Baijerin sotilasakademiassa ja sen jälkeen vuoteen 1911 asti hän oli Saksan armeijan pääesikunnassa. Kapteeniksi ylentämisen jälkeen hän oli tykistöpatterin komentajana Baijerin 10. kenttätykistörykmentissä.
Ensimmäisen maailmansodan syttymisen aikaan Leeb palveli 1. baijerilaisen armeijakunnan esikunnassa. Sotaan hän osallistui 11. baijerilaisen jalkaväkidivisioonan riveissä. Majuriksi ylentämisen myötä hän sai siirron itärintamalle kesällä 1916. Seuraavana vuonna hänet komennettiin Baijerin kruununprinssi Rupprechtin esikuntaan. Samana vuonna hänet myös ylennettiin Max Josephin ritarikuntaan ja hänen nimeensä lisättiin ”Ritter von” (saksan Ritter tarkoittaa ritaria).
Sodan jälkeen von Leeb jäi palvelemaan Reichswehriin, rajoitettuun 100 000 miehen armeijaan jonka sallittu aseistus ja koko oli tarkkaan määritelty Versailles’n rauhansopimuksessa. Vuonna 1923 hän otti osaa oluttupavallankaappauksen kukistamiseen. Tämän jälkeen hänestä tuli 7. sotilaspiirin (VII. Wehrkreis) komentaja. Sotilasarvoltaan von Leeb oli tuolloin kenraaliluutnantti.
Toinen maailmansota

Adolf Hitler suhtautui von Leebin nihkeästi tämän fasisminvastaisuuden ja uskonnollisuuden vuoksi ja siirsi hänet eläkkeelle 1938 samalla korottaen hänet kenraalieverstiksi. Saman vuoden heinäkuussa von Leeb kuitenkin palautettiin palvelukseen ja hänestä tehtiin 12. armeijan komentaja. Tässä tehtävässä von Leeb myös osallistui Sudeettimaan miehitykseen. Tämän jälkeen hän eläköityi uudelleen.
Kesällä 1939 von Leeb kutsuttiin jälleen palvelukseen jolloin hänestä tuli armeijaryhmä C:n komentaja. Ranskan valtauksen aikaan hänen joukkonsa murtautuivat Maginot-linjan lävitse. Roolistaan Ranskasta saavutetussa voitossa von Leeb sai ylennyksen sotamarsalkaksi heinäkuussa 1940 ja hän sai rautaristin ritariristin.
Voittonsa myötä von Leeb saavutti myös Hitlerin luottamuksen ja hänestä tehtiin pohjoisen armeijaryhmän komentaja Saksan suunniteltua Neuvostoliiton valtausta varten. Hänelle annettiin tehtäväksi tuhota puna-armeijan joukot Baltian alueella ja vallata Neuvostoliiton Itämeren laivastotukikohdat. Kun operaatio Barbarossa alkoi 22. kesäkuuta 1941 von Leebin joukot saavuttivat sarjan suuria voittoja ja syyskuun loppuun mennessä hänen armeijansa oli edennyt 900 kilometriä Neuvostoliiton maa-alueelle ja piirittänyt Leningradin. Kaupungin valtaaminen ei kuitenkaan onnistunut, vaan piiritys pitkittyi kolmevuotiseksi.
Tappio ja ero

Loka-joulukuussa 1941 pohjoisen armeijaryhmän joukot epäonnistuivat valtaamaan Tihvinän ja kärsivät ensimmäisen merkittävän tappion Puna-armeijalle. Puna-armeijasta helposti saavutettujen voittojen rohkaisemana von Leeb toivoi voivansa suurilla joukkojen keskityksillä tuhota Tihvinän puolustuksen ja näin tuhota Leningradin puolustuksen. Neuvostoliittolaisen Olhavan rintaman joukot taistelivat kuitenkin huomattavasti menestyksekkäämmin kuin sodan alussa. Tappio aiheutti sen, että saksalaiset joutuivat sitomaan alueelle suuren määrän joukkojaan mikä heikensi – kenties ratkaisevasti – keskisen armeijaryhmän hyökkäystä kohti Moskovaa. Yli 30 prosenttia Wehrmachtin joukoista oli juuttunut Pripetin soille sodan kriittisimmillä hetkillä. Saksalaiset menettivät noin 45 000 miestä.
Epäonnistuminen Leningradin valtauksessa herätti uudelleen Hitlerin epäluulot von Leebiä kohtaan. Hitler syytti von Leebin tuhonneen hänen suunnitelmansa Leningradin nopeasta valtauksesta ja piti tätä hermostuneena, seniilinä katolisena joka rukoili mieluummin kuin taisteli. Erimielisyyksiensä ja von Leebin kärsimän tappion vuoksi von Leeb erosi palveluksesta. Kenraalieversti Georg von Küchler otti Pohjoisen armeijaryhmän komennon eikä von Leebiä enää kutsuttu palvelukseen.
Von Leeb ja natsit

Von Leebin suhtautuminen natseihin oli melko kaksijakoinen. Vaikka hän suhtautui avoimen halveksivasti Hitleriin ja tämän mielistelijöihin, kun Hitler tarjosi von Leebille hänen 65. syntymäpäivänään 250 000 Reichsmarkin lahjaa, von Leeb otti ne vastaan. Hän myös hyväksyi vuonna 1944 itsensä käytön saksalaisessa propagandassa. Kun heinäkuun 20. päivän salaliitto epäonnistui, Leeb lähetti Hitlerille kirjeen, jossa vakuutteli uskollisuuttaan diktaattorille.
Sodan loputtua yhdysvaltalaiset tutkivat hänen menneisyytensä sotaoikeudenkäynnissä. Hänet tuomittiin kolmen vuoden vankeuteen mutta koska hän oli jo ollut tätä pidemmän ajan vangittuna, hänet vapautettiin oikeudenkäynnin jälkeen. Lopun elämäänsä von Leeb vietti hiljaiseloa perheensä kanssa kuolemaansa asti Füssenissä 1956.
Aiheesta muualla

Kuvia tai muita tiedostoja aiheesta Wilhelm von Leeb Wikimedia Commonsissa
Leeb (vasemmalla) vuonna 1940
Wilhelm von Leeb siviiliasussa
Human Protein Atlas

| Human Protein Atlas |
| --- | --- |

Verkkosivusto:  http://www.proteinatlas.org
Tyyppi:  Verkkotietokanta
Luonut:  Kuninkaallinen teknillinen korkeakoulu
Human Protein Atlas on verkkotietokanta ja tätä kehittävä projekti, jonka tavoitteena on kartoittaa ihmisen proteiinisto käyttäen vasta-aine -pohjaista proteomiikkaa. 6. marraskuuta 2014 julkaistu 13. pääversio teoksesta sisältää yli 24 000 vasta-ainetta, jotka vastaavat yli 16 900 proteiinia, mikä on noin 83 prosenttia ihmisen proteiineja koodaavista geeneistä. Tietokanta on avoimesti saatavilla verkossa.
Projektin aloitti vuonna 2003 Ruotsin Kuninkaallinen teknillinen korkeakoulu. Hanketta rahoittaa Knut ja Alice Wallenberg -säätiö.
Älylukko

Älypuhelimella toimiva älylukko
Älylukko on lukko, jossa on jokin digitaalinen ominaisuus, esimerkiksi ohjelmoitava avain, kulkukortti tai koodi. Älylukot ovat joko kokonaan digitaalisia lukkoja tai elektromekaanisia lukkoja, joissa on sekä perinteisiä että digitaalisia ominaisuuksia. Ne voivat toimia esimerkiksi älypuhelimella tai kulkukortilla.
Valmistajien mukaan lukot ovat turvallisia, mutta esimerkiksi F-securen mukaan ne eivät ole turvallisia eikä niitä suositella omakotitaloihin.
Hyundai ix35

Hyundai ix35 viittaa seuraaviin Hyundai-malleihin:
Hyundai Tucson, myytiin vuosina 2009–2015 nimellä Hyundai ix35 Etelä-Koreaa ja Pohjois-Amerikkaa lukuun ottamatta
Hyundai ix35, vuodesta 2017 lähtien Kiinan markkinoille valmistettu malli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hyundai ix35”, voi hakea sivunnimihaulla, laajalla sivunnimihaulla tai tekstihaulla.
Zindzi Mandela

| Zindzi Mandela |
| --- | --- |

Henkilötiedot
Syntynyt: 23. joulukuuta 1960 Soweto, Etelä-Afrikka
Kuollut: 13. heinäkuuta 2020 (59 vuotta) Johannesburg, Etelä-Afrikka
Poliitikko
Asema:  Tanskan-suurlähettiläs (2015–2020)
Tutkinnot:  Kapkaupungin yliopisto
Zindziswa ”Zindzi” Mandela-Hlongwane (23. joulukuuta 1960 Soweto, Etelä-Afrikka – 13. heinäkuuta 2020 Johannesburg, Etelä-Afrikka) oli eteläafrikkalainen poliitikko ja diplomaatti. Hän toimi isänsä Nelson Mandelan rinnalla ”ensimmäisenä naisena” ennen tämän toista avioliittoa. Vuosina 2015–2020 Mandela oli Etelä-Afrikan Tanskan-suurlähettiläänä.
Nuoruus ja perhe

Zindziswa Mandela syntyi Sowetossa vuonna 1960. Hänen vanhempansa olivat Nelson ja Winnie Mandela. Zindzi oli Nelson Mandelan kuudeslapsi ja toinen lapsi Madikizela-Mandelan kanssa. Zindzi oli 18 kuukauden ikäinen, kun hänen isänsä Nelson Mandela pidätettiin vuonna 1962. Kaksi vuotta myöhemmin Mandela tuomittiin elinkautiseen vankeuteen Rivonian oikeudenkäynnissä.
Zindzi asui äitinsä Winnie Mandelan kanssa, joka vuonna 1977 karkotettiin kahdeksaksi vuodeksi Oranjen vapaavaltion provinssin Brandfortiin. Zindzi lähetettiin Swazimaahan, missä hän suoritti keskiasteen opintonsa. Hän jatkoi sieltä korkeakouluun ja sai vuonna 1985 oikeustieteen Bachelor of Arts -tutkinnon Kapkaupungin yliopistosta.
Ura

Zindzi Mandela kasvoi keskellä apartheidin vastaista taistelua ja joutui itsekin useasti hallituksen ahdistelemaksi. Hän nousi vuonna 1985 itsekin taistelun keskiöön. Hän luki Jabulani-stadionilla Sowetossa isänsä puheen, jossa hän kieltäytyi vastaanottamaan presidentti P. W. Bothan ehdollisesti tarjoamaa vapautta. Zindzi Mandela oli tämän jälkeen itse muun muassa Soweton nuorisokongressin varajohtajana, mukana Release Mandela -kampanjassa ja Umkhonto we Sizwen maanalaisena toimijana.
Mandela valittiin saattamaan isäänsä tämän virkaanastujaisissa vuonna 1994. Hän toimi sen jälkeen myös ensimmäisen naisen sijaisena, kunnes Nelson Mandela meni vuonna 1998 naimisiin Mosambikin entisen presidentin lesken Graça Machelin kanssa.
Mandelan ura diplomaattina alkoi, kun hän aloitti elokuussa 2014 koulutuksen. Hän otti kesäkuussa 2015 vastaan Etelä-Afrikan Tanskan-suurlähettilään tehtävän. Hän herätti suurlähettiläänä myös kohua, kun twiittasi Etelä-Afrikan maauudistusten puolesta. Etelä-Afrikan ulkoministeriö käynnisti asiasta tutkimuksen, rikkoiko Mandela ministeriön sosiaalisen median sääntöjä. Ulkosuhteiden ministeri Naledi Pandor, entinen presidentti Thabo Mbeki ja monet oppisitiopoliitikot tuomitsivat twiitit, mutta Mandelan mukaan hän ei ollut vastuussa henkilökohtaisista mielipiteistään yhdellekään valkoiselle miehelle tai naiselle.
Perhe

Mandela oli kahdesti naimisissa, ja hänellä oli neljä lasta ensimmäisestä liitostaan Zwelibanzi Hlongwanen kanssa. Mandela meni vuonna 2013 naimisiin Molapi Motlhajwan kanssa. Heidän liittonsa kesti vain noin vuoden.
Aiheesta muualla

Kuvia tai muita tiedostoja aiheesta Zindzi Mandela Wikimedia Commonsissa
Älypöly

Älypöly (engl. smartdust) on pienten, mikroelektromekaanisten (MEMS) sensoreiden, laitteiden tai robottien muodostama teoreettinen langaton verkko, jota voidaan käyttää esimerkiksi kosteuden, lämpötilan tai värähtelyn tarkkailuun. Tavoitteena on tehdä laitteista mahdollisimman pieniä, hiekanjyvän tai pölyhiukkasen kokoisia. Tällaista satojen laitteiden muodostamaa "pölyä" voitaisiin levittää ympäristöön ja kerätä sen avulla tarkkaa tietoa.
Älypöly-konseptin esitteli Kristofer Pister vuonna 2001, mutta scifissä vastaavia konsepteja on nähty paljon aikaisemminkin.
Ágios Mýronas

| Ágios Mýronas Άγιος Μύρωνας |
| --- | --- |
 Ágios Mýronaksen kylä nähtynä Pýrgoksen kylästä.
 Ágios Mýronas
 Koordinaatit: 35°13′56″N, 25°1′44″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Kunta:  Iraklion
Hallinto:  
 – Asutustyyppi:  kylä
 – Kallikrates-koodi:  7101020101
Väkiluku (2011):  612
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Ágios Mýronas (kreik. Άγιος Μύρωνας, kath.kreik. Άγιος Μύρων, Ágios Mýron; myös Ágios Míron/Míronas) on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Aiemmin kylä kuului Gorgolaḯniin kuntaan ja vuodesta 2011 lähtien Iraklionin kunnan Gorgolaḯniin kunnallisyksikköön. Kylän väkiluku on 612 (vuonna 2011).
Ágios Mýronaksen Pyhän Myronin kirkko.
Ágios Mýronaksen kylä sijaitsee Kreetan keskiosissa noin 18 kilometriä lounaaseen Iraklionin kaupungista. Kylä on saanut nimensä paikallisesta pyhästä, uusmarttyyri Pyhästä Myronista (300-luku), jolle myös kylän pääkirkko Pyhän Myronin kirkko on omistettu. Muita nähtävyyksiä ovat muun muassa Pyhien Apostolien (Ágioi Apóstoloi) ja  Pyhän Paraskevan (Agía Paraskeví) kirkot sekä läheiset luolat. Kylä on rakennettu kukkulalle ja sen arkkitehtuuri on pääosin perinteistä. Kylä kärsi suuria vaurioita vuoden 1856 maanjäristyksessä.
Ágios Mýronas muodostaa myös laajemman kyläyhdyskunnan (Τοπική Κοινότητα Αγίου Μύρωνος, Topikí Koinótita Agíou Mýronos), johon kuuluu varsinaisen Ágios Mýronaksen kylän lisäksi Xirolián kylä. Koko yhdyskunnan väkiluku on 613.
Aiheesta muualla

Kuvia tai muita tiedostoja aiheesta Ágios Mýronas Wikimedia Commonsissa
Hyperdimension Neptunia

| Hyperdimension Neptunia> 超次元ゲイム ネプテューヌ |
| --- | --- |

Kehittäjä:  Compile Heart
Julkaisija:  Compile Heart (JP)   NIS America (NA)   NIS America (EU)
Jakelija:  JP Sega, NA EU Tecmo Koei
Pelisarja:  Hyperdimension Neptunia
Pelimoottori:  PhyreEngine
Julkaistu:  JP 19. elokuuta 2010 NA 15. helmikuuta 2011 EU 4. maaliskuuta 2011 AUS 31. maaliskuuta 2011
Lajityyppi:  roolipeli
Pelimuoto:  yksinpeli
Ikäluokitus:  PEGI: 12
Alusta:  PlayStation 3
Jakelumuoto:  Blu-ray-levy
Lisää peliartikkeleitaVideopelien teemasivulla
Infobox OK : 
Hyperdimension Neptunia (jap. 超次元ゲイム ネプテューヌ, Choo Jigen Game Neptune) on Compile Heartin kehittämä roolipeli, joka julkaistiin vuonna 2010 yksinomaan PlayStation 3 -konsolille. Peli parodioi laajasti viihdeteollisuutta, ja sen tarina sijoittuu fiktiiviseen sotaan seitsemännen sukupolven konsolien välillä. Peli julkaistiin Japanissa 19. elokuuta 2010 ja Euroopassa 4. maaliskuuta 2011.
Pelaaminen

Pelaaja saa pelissä ohjattavakseen kolmen hengen ryhmän, joka seikkailee avoimessa maailmassa hirviöitä tappaen. Pelaajalla on mahdollisuus kustomoida muun muassa hahmonsa varustusta sekä liikesarjat, joita pelin edetessä avautuu lisää. Taistelut käydään vuoropohjaisesti pelaajan ohjatessa jokaista hahmoa vuorollaan.
Aiheesta muualla

Hyperdimension Neptunia MobyGamesissa (englanniksi)
Huistilammi

| Huistilammi |
| --- | --- |
Valtiot:  Suomi
Maakunnat:  Kanta-Häme
Kunnat:  Janakkala
Koordinaatit:  60°49′15″N, 24°33′43″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hyvikkälänjoen valuma-alue (35.88)
Laskuoja:  oja Valkealammiin 
Järvinumero:  35.882.1.008
Mittaustietoja
Pinnankorkeus:  127,6 m  
Rantaviiva:  1,684 km  
Pinta-ala:  10,638 ha  
 fiHuistilammi 
Huistilammi  on Kanta-Hämeessä Janakkalassa Huistin kylän lähellä sijaitseva lampi.
Maantietoa

Lampi sijaitsee Lamminmaalla. Sen pinta-ala on 10,6 hehtaaria ja se on 650 metriä pitkä ja 300 metriä leveä. Sen rantaviivan pituus on 1,7 kilometriä. Rannat ovat alavaa metsämaata, jonka itärannoille on rakennettu kymmenen vapaa-ajan asuntoa. Niille johtaa tiet Huistin kautta Tervakoskelta.
Vesistösuhteet

Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Haapajärven alue kuuluu. Lammen vedenpinnan korkeus on 127,6 metriä mpy. Laskuoja laskee Valkealammiin, jonka vedenpinta on yhdeksän metriä alempana.
International Astronautical Federation

| International Astronautical Federation |
| --- | --- |

Perustettu:  1951
Päämaja:  Pariisi
Infobox OKNimi-testi OK: 
IAF;n jäsenmaat
International Astronautical Federation (IAF) on globaali avaruustoiminnan yhdistys, joka perustettiin vuonna 1951. Sen toimisto on Pariisissa. Vuonna 2014 siihen kuluu yli 270 jäsenorganisaatiota 64 maasta. Jäsenet ovat eri maiden avaruusalan seuroja, avaruushallintoja ja avaruusalan yrityksiä.
IAF on yhteistyössä International Academy of Astronautics- ja International Institute of Space Law-yhteisöjen kanssa. IAF päätoiminto on vuotuinen International Astronautical Congress (IAC).
IAF ja YK:n avaruustoiminta ovat toimineen jonkinasteisessa yhteistyössä lähinnä IAF:n kehittyville maille järjestämien seminaarien kautta.
Saksalainen professori Berndt Feuerbacher on vuonna 2010 IAF:n puheenjohtaja.
IAC-kongressissa jaetaan kolme palkintoa: Allan Emil Memorial Award, Frank Malina Astronautics Medal ja Luigi Napolitano Award.
IAF ja Suomi

Suomen avaruustutkimusseura on ollut IAF-jäsen vuodesta 1964 alkaen. Lapin yliopisto on osallistunut IAF:n toimintaan myöhemmin.
Aiheesta muualla

Official site
International Astronautical Congress[vanhentunut linkki]